आईएसएस के 3 सदस्य शुक्रवार को लौटेंगे  
आईएसएस पर तैनात चालक दल के तीन सदस्य   शुक्रवार को पृथ्वी पर लौट आएंगे। यह जानकारी रूसी मिशन नियंत्रण केंद्र ने जारी की है।
अंतरराष्ट्रीय अंतरिक्ष केंद्र (आईएसएस) पर तैनात चालक दल के तीन सदस्य शुक्रवार को पृथ्वी पर लौट आएंगे। यह जानकारी रूसी मिशन नियंत्रण केंद्र ने जारी की है।  समाचार एजेंसी आरआईए नोवोस्ती के अनुसार, सोयुज टीएमए-21 अंतरिक्ष यान, आईएसएस के चालक दल के सदस्यों- एंड्रेई बोरिसेंको, अलेक्जेंडर सैमोकुत्यायेव और रॉन गारन को लेकर आठ सितम्बर को ही वापस लौटने वाला था, लेकिन परिवहन यान प्रोग्रेस की 24 अगस्त की लांचिंग विफल होने के कारण अंतरिक्ष यान की वापसी टालनी पड़ी।  मिशन नियंत्रण केंद्र के प्रवक्ता ने कहा, "सोयुज टीएमए-21 आईएसएस से शुक्रवार को सुबह 4.38 बजे प्रस्थान करेगा और सुबह आठ बजे झेजकाजगान (कजाकस्तान) शहर से पूर्व की ओर लगभग 147 किलोमीटर दूर उतरेगा। यह आकड़ा प्रारम्भिक है।"  आईएसएस पर फिलहाल चालक दल के छह सदस्य मौजूद हैं। अन्य तीन सदस्यों में रूस के सर्जेई वोल्कोव, अमेरिका के माइकल फोसम, और जापान के सतोशी फुरुकावा शामिल हैं। बाकी अंतरिक्ष यात्री नवम्बर में वापस लौटने वाले हैं।